**Labdaros Bėgimas „UŽ ŠVARIĄ BALTIJĄ”**

**NUOSTATai**

**I. TIKSLAS IR UŽDAVINIAI**

​

Palangos miesto Labdaros bėgimas "UŽ ŠVARIĄ BALTIJĄ" organizuojamas **2022 m. rugsėjo 3 d**. Tai 10 kilometrų; 5 kilometrų; 400 metrų vaikų bėgimas Palangos mieste, skirtas aktyviai prisidėti prie Baltijos jūros išsaugojimo ir jos švarumo užtikrinimo.

Šis bėgimas yra LABDARINGAS, visos surinktos lėšos (dalyvio mokesčiai, rėmėjų įnašai) bus panaudoti Palangoje įrengti gėlo vandens stoteles, šviesti visuomenę apie užterštumo problemas ir prisidėti prie Baltijos jūros išsaugojimo. Organizatoriai Lietuvos Rotary ​apygarda ir Palangos miesto savivaldybė savo lėšomis padengs visas renginio organizavimo išlaidas. Skatinant sportuoti žmones su negalia, šis bėgimas organizuojamas kartu su Lietuvos parolimpiniu komitetu.

Uždaviniai:

* Skatinti visuomenę sportuoti ir domėtis sporto renginiais;
* Populiarinti bėgimą ir lengvąją atletiką Palangoje;
* Skatinti žmonių su negalia įsitraukimą į sportą;
* Didinti masinių renginių skaičių Palangoje;
* Skatinti fizinį aktyvumą, bėgimą, kaip sveiko gyvenimo būdą;
* Išaiškinti pajėgiausius įvairių amžiaus grupių bėgikus;
* Atkreipti žmonių dėmesį į aplinkosaugos problemas;
* Išsaugoti švarią Baltijos jūrą;
* Skatinti žmones prisidėti prie labdaringų projektų.

**II. ORGANIZATORIAI**

**​**

Projektas Labdaros bėgimas „UŽ ŠVARIĄ BALTIJĄ” vykdomas Palangos savivaldybės ir Lietuvos Rotary apygardos iniciatyva.

**III. TRASOS**

**​**

Trasos danga: asfaltas – miesto gatvėmis, pėsčiųjų ir dviračių taku, parko taku, Palangos tiltu.

​

Labdaros Bėgimas – „UŽ ŠVARIĄ BALTIJĄ” trasos:

400 m – vaikų bėgimas;

5 km – „Rotary“ bėgimas;

10 km – „Palangos“ bėgimas.

**IV. VARŽYBŲ VIETA IR LAIKAS**

**​**

Varžybos vyks 2022 m. rugsėjo 3 d. Palangos mieste, startas ir finišas - Palangos stadione (Sporto g. 3):

11:00 val. – 10 km ir 5 km bėgimų startas (laiko limitas 90 min.);

11:10 val. – 400 m vaikų bėgimas;

12:30 val. – Apdovanojimai.

Tikslus starto laikas ir vieta gali būti tikslinami.

**V. DALYVIAI**

**​**Dalyvių amžius:

10 km ir 5 km bėgime gali dalyvauti visi norintys, dalyviai 2006 ir jaunesni turi turėti tėvų ar trenerių sutikimą;

400 m – rungtyje gali dalyvauti asmenys nuo 2 iki 12 metų.

**Amžiaus grupės:**

10 km bėgimas:

| **Vyrai (V)** | **Moterys (M)** | **Gimimo metai** |
| --- | --- | --- |
| Iki 39V  | Iki 39M  | 1983 ir jaunesni |
| 40V  | 40M  | 1973-1982 |
| +50V  | +50M  | 1972 ir vyresni |

Absoliučios įskaitos nugalėtojai nepretenduoja į amžiaus grupių apdovanojimus.

5 km bėgimas:

| **Vaikinai (VK)** | **Merginos (MK)** | **Gimimo metai** |
| --- | --- | --- |
| 17VK  | 17MR  | 2005 ir jaunesni |
| Iki 39V | Iki 39M | 1983-2006 |
| +40V | +40M | 1982 ir vyresni |

Absoliučios įskaitos nugalėtojai nepretenduoja į amžiaus grupių apdovanojimus.

Bėgikai, atsiimdami dalyvio numerį su pritvirtinta elektronine mikroschema, privalo turėti asmens tapatybę patvirtinantį dokumentą. Norint paimti kito dalyvio starto paketą būtina pateikti jo asmens dokumento kopiją.

Asmenys iki 18 metų užpildydami registracijos formą patvirtina, kad yra gautas jų tėvų, globėjų arba trenerio sutikimas dėl jų dalyvavimo renginyje ir/arba viso renginio metu jie bus prižiūrimi tėvų, globėjų arba trenerio, kurie prisiima visišką atsakomybę už juos.

Dalyvis supranta ir patvirtina, kad organizatoriai neatsako ir neatlygins dalyvio sveikatai ar gyvybei padarytos žalos. Visa rizika ir atsakomybė dėl dalyvio sveikatos sutrikimų, sužalojimų ir nelaimingų atsitikimų, atsiradusių dalyvaujant renginyje tenka tik dalyviui.

**VI. ATSAKOMYBĖ**

**​**

Varžybose gali dalyvauti visi norintys, užsiregistravę ir susipažinę su bėgimo nuostatais. Visi dalyviai bėgime dalyvauja laisva valia ir nieko neverčiami. Prisiima visą su dalyvavimu bėgime susijusią (taip pat su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų. Už nepilnamečius, dalyvaujančius renginyje, atsako jų tėvai arba treneriai.

**VII. SPECIALIOS SĄLYGOS IR APRIBOJIMAI**

​Registruotis galima į bet kurį bėgimą tik savo vardu. Savo numerį perduoti kitam dalyviui draudžiama. Šios taisyklės nesilaikymo atveju dalyvis bus diskvalifikuojamas, o rezultatai į varžybų protokolą neįtraukiami.

Kiekvienas dalyvis varžybose privalo turėti ant marškinėlių tvarkingai pritvirtintą numerį. Numeris turi būti ant marškinėlių priekio aiškiai matomoje vietoje.

Dalyviams ir juos palaikantiems asmenims griežtai draudžiama naudotis bet kokiomis transporto priemonėmis (pvz.: dviračiais, riedučiais, riedlentėmis ir t.t.) Dalyviai, pažeidę šį nuostatų punktą bus diskvalifikuojami.

Dalyviams varžybų metu draudžiama naudotis bet kokia asmenine palyda. Pažeidusieji šią taisyklę bus diskvalifikuojami.

Renginio metu draudžiama trasoje vedžiotis bet kokius gyvūnus.

Kiekvienas bėgimo dalyvis turi prisitvirtinti numerį su elektronine laiko skaičiavimo mikroschema. Dalyvių, kurie neprisitvirtino arba netinkamai prisitvirtino numerį, laikas nebus fiksuojamas ir tokių dalyvių rezultatai nebus įtraukti į varžybų protokolą.

Varžybų dalyviams nors kiek nukrypti nuo bėgimo trasos (be teisėjo leidimo) yra draudžiama. Dalyviai, pažeidę šią taisyklę, bus diskvalifikuojami.

Bet kokios bėgimo dalyvio pretenzijos turi būti pateiktos raštu varžybų organizatoriams ne vėliau kaip per 30 minučių po varžybų pabaigos.

Kiekvienas užsiregistravęs bėgimo dalyvis savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais.

**VIII. APDOVANOJIMAI**

**​**

**5 km ir 10 km:**

Absoliutūs 1-3 vietų laimėtojai: moterys ir vyrai apdovanojami taurėmis ir rėmėjų įsteigtais prizais;

Amžiaus grupių 1-3 vietų nugalėtojai apdovanojami rėmėjų įsteigtais prizais;

Greičiausias 5 km rungtyje bėgęs Palangiškis bei Palangiškė apdovanojami rėmėjų įsteigtais prizais. Dalyviai registracijos anketoje turi nurodyti miestą taisyklinga lietuvių kalba

Visiems finišavusiems įteikiami Labdaros bėgimo „UŽ ŠVARIĄ BALTIJĄ“ medaliai.

​

**Vaikų bėgimas (400 m):**

Visiems finišavusiems įteikiami Labdaros bėgimo „UŽ ŠVARIĄ BALTIJĄ“ medaliai.

**IX. REGISTRACIJA IR NUMERIŲ IŠDAVIMAS**

**​**

Dalyviai gali registruotis interneto svetainėje: www.registracijos.gernesys.lt.

​Rugsėjo 2 d. 20:00 val. registracija interneto svetainėje baigiasi.

Rugsėjo 3 d. (varžybų dieną) naujų dalyvių registracija (neužsiregistravusiųjų internetu) bus vykdoma ne vėliau nei 30 min. iki starto (pavyzdžiui, 10 km startas 11:00, naujų dalyvių registracija iki 10:30).

​

Numerių išdavimas – Palangos miesto stadione Rugsėjo 3 d.:

5 km, 10 km 9:00 – 10:40 (startas 11:00)

400 m 9:00 – 10:55 (startas 11:10)

**X. DALYVIŲ STARTINIS REGISTRACIJOS MOKESTIS**

**​**

**5 km ir 10 km dalyviams\*:**

Iki rugpjūčio 15 d. – 15 Eur;

Nuo rugpjūčio 16 d. iki rugsėjo 2 d. – 25 Eur;

Renginio dieną – 25 Eur.

\*Rotary nariams – 25Eur; Rotary narių registracija į bėgimą vykdoma per rotariada.lt puslapį.

Bėgikai su negalia dalyvauja renginyje nemokamai, paraišką iki rugpjūčio 15 d. pateikti jurgita.turuliene@rotary.lt

**​**

**400 m. vaikų bėgimas nemokamas.**

**​**

Jei užsiregistravęs asmuo per 5 darbo dienas nesumoka nurodyto starto mokesčio, jis šalinamas iš užsiregistravusiųjų dalyvių sąrašo. Toks dalyvis, norėdamas dalyvauti, privalo registruotis iš naujo. Mokėjimas turi būti vykdomas pagal mokėjimo dieną nustatytą starto mokesčio tarifą. Sumokėjus netinkamą starto mokestį, jis nebus užskaitomas.

​

Bėgimo klubams, kurie registruoja 10 ir daugiau bėgikų - taikoma 20 proc. nuolaida. Dėl nuolaidos suteikimo susisiekti el. paštu: info@begimotaure.lt.

Dalyvio startinis mokestis negrąžinamas ir neperleidžiamas kitam dalyviui.

**XI. BAIGIAMOSIOS NUOSTATOS**

**​**

Bėgimo organizatoriai pasilieka teisę reikalui esant keisti varžybų reglamentą.